সম্প্রতি এক সাক্ষাৎকারে আশরাফুল জানান টেস্টে প্রোটিয়াদের হারানোর উপায়। আশরাফুল বলেন,‘দক্ষিণ আফ্রিকাকে ২৫০ রানের মধ্যে অলআউট করতে হবে। সেখানে বোলাররা জ্বলে উঠতে না পারলে ম্যাচে টিকে থাকা কঠিন, বিশেষ করে টেস্টে। তাই আমাদের বোলারদের বাড়তি দায়িত্ব নিয়ে বোলিং করতে হবে। নিউজিল্যান্ড সফরে বোলাররা তেমন ভালো করেনি। ওখানে একটা টেস্টে প্রথম ইনিংসে ৫৯৫ রান করেও আমরা হেরেছিলাম বোলারদের বাজে পারফরম্যান্সের কারণে। তাই দক্ষিণ আফ্রিকায় বোলারদের ভালো করা খুব জরুরি। ব্যাটসম্যানদের চেয়ে বোলারদের দায়িত্ব কোনও অংশে কম নয়।’